মেখল ইউনিয়ন

মেখল বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন। মেখল ইউনিয়নের আয়তন ২,৮৬৭ একর (১১.৬০ বর্গ কিলোমিটার)। ২০১১ সালের আদমশুমারি অনুযায়ী মেখল ইউনিয়নের মোট জনসংখ্যা ৩০,৪৩১ জন। এর মধ্যে পুরুষ ১৬,০০০ জন এবং মহিলা ১৪,৪৩১ জন। মোট পরিবার ৫,১৪৭টি। হাটহাজারী উপজেলার পূর্বাংশে মেখল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে ছিপাতলী ইউনিয়ন ও হাটহাজারী পৌরসভা; পশ্চিমে হাটহাজারী পৌরসভা; দক্ষিণে ফতেপুর ইউনিয়ন ও উত্তর মাদার্শা ইউনিয়ন এবং পূর্বে গড়দুয়ারা ইউনিয়ন, রাউজান পৌরসভা ও রাউজান উপজেলার গহিরা ইউনিয়ন অবস্থিত। মেখল ইউনিয়ন হাটহাজারী উপজেলার আওতাধীন ৮নং ইউনিয়ন পরিষদ। এ ইউনিয়ন জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি ৫টি মৌজায় বিভক্ত। এ ইউনিয়নের গ্রামগুলো হল: উত্তর মেখল মোজাফফরপুর রহিমপুর রুহুল্লাপুর পূর্ব মেখল দক্ষিণ পূর্ব মেখল দক্ষিণ পশ্চিম মেখল পশ্চিম মেখল মধ্য মেখল জাফরাবাদ মেখল হাটহাজারী উপজেলা সদরের সংলগ্ন একটি ইউনিয়ন। মেখলা শব্দ থেকে মেখল নামের উৎপত্তি। মেখলা অর্থ কটিবন্ধ বা কোমরের হার। স্ত্রী লোকেরা যে স্বর্ণের হার অলংকার পরিধান করে থাকে তাকে মেখলা বলা হয়। অনেকের মতে হালদা নদীর অনেকগুলো উপনদী এই গ্রামের উপর দিয়ে আঁকাবাঁকা হয়ে ছড়িয়ে রয়েছে বলে মেখলা নামের উৎপত্তি হয়েছে। মেখল গ্রামের দক্ষিণে মিঠাছড়া, মাঝখানে সানখালী, উত্তর পূর্বে বোয়ালীয়া খাল, দক্ষিণ পূর্বে পরাগল খাল ছাড়াও আরও অনেক উপনদী শাখা নদী প্রবাহিত। প্রাচীন পতিগণ মেখলকে প্রাকৃতিক অপরূপ দৃশ্যের সাথে তুলনা করত। নারীর কোমরের অলংকারের সাথে মিল রেখেছেন মেখলা। এখানে বঙ্গ বিখ্যাত বৈষ্ণব চুডামনি পুন্ড্ররীক বিদ্যানিধির জন্মস্থান। নবাবী আমলের মুন্সী নজর মোহাম্মদ কাজী ও তার সৈনিক বিভাগের জমাদার মুন্সী মোহাম্মদ হানিফ এখানে অবস্থান করতেন। বাংলা ভাষার আদি নিদর্শন চর্যাপদের রচয়িতা সিদ্ধাচার্য কাহ্নপাদ এর প্রধান শিষ্যের নাম মেখলা। প্রখ্যাত শ্রীমত জ্যোতিঃ পাল মহাথেরো তাঁর রচিত চর্যাপদ গ্রন্থে বলেছেন স্ত্রী লোকের নিতম্বের সামনের ভাগকে জঘন বা কোমর বলা হয়। চর্যাপদ ৪নং প্রথম শব্দ তি-অড়া এর শাব্দিক অর্থ তি অড্ডা, ত্রিবৃত্তা। ত্রিবৃত্তা শব্দের অর্থ মেখলা বা জঘন। এখানে কবি নবীন চন্দ্র সেনের আদি পুরুষ বসতি স্থাপন করেন। ২০১১ সালের আদমশুমারি অনুযায়ী মেখল ইউনিয়নের সাক্ষরতার হার ৭২%। এ ইউনিয়নে ৫টি মাধ্যমিক বিদ্যালয়, ২টি মাদ্রাসা ও ১৩টি প্রাথমিক বিদ্যালয় রয়েছে। মাধ্যমিক বিদ্যালয় জাফরাবাদ উচ্চ বিদ্যালয় দক্ষিণ মেখল উচ্চ বিদ্যালয় নগেন্দ্রনাথ মহাজন উচ্চ বিদ্যালয় ফজলুল কাদের চৌধুরী আদর্শ উচ্চ বিদ্যালয় মেখল আদর্শ উচ্চ বিদ্যালয় মাদ্রাসা আল জামিয়াতুল ইসলামিয়া হামিয়ুচ্ছুন্নাহ মেখল খাতিজাতুল কোবরা (র.) মহিলা মাদ্রাসা হযরত কালু শাহ্ (রহ.) মাদ্রাসা ফয়জিয়া তাজবিদুল কোরআন মাদ্রাসা মাদ্রাসা মুয়াজ বিন জাবাল (র.) প্রাথমিক বিদ্যালয় উত্তর মেখল সরকারি প্রাথমিক বিদ্যালয় জাফরাবাদ সরকারি প্রাথমিক বিদ্যালয় দক্ষিণ পুুর্ব মেখল সরকারি প্রাথমিক বিদ্যালয় দক্ষিণ মেঘল সরকারি প্রাথমিক বিদ্যালয় পূর্ব মেঘল পেশকারবাড়ী সরকারি প্রাথমিক বিদ্যালয় ভাগীর ঘোনা সরকারি প্রাথমিক বিদ্যালয় মিরেরখীল সরকারি প্রাথমিক বিদ্যালয় মেখল আজিজিয়া সরকারি প্রাথমিক বিদ্যালয় মেঘল দয়াময়ী সরকারি প্রাথমিক বিদ্যালয় মেঘল পুুণ্ডরীক সরকারি প্রাথমিক বিদ্যালয় মেখল রুহুল্লাপুুর কাজীবাড়ী সরকারি প্রাথমিক বিদ্যালয় রহিমপুুর জান আলী চৌধুুরী সরকারি প্রাথমিক বিদ্যালয় রুহুল্লাপুর সত্তারঘাট আশরাফী শামসুল আলম সরকারি প্রাথমিক বিদ্যালয় কিন্ডারগার্টেন শাহ ইনুচিয়া ইসলামী কিন্ডারগার্টেন কবি কাজী নজরুল ইসলাম কিন্ডারগার্টেন সৈয়দা সেলিমা কাদের চৌধুরী আদর্শ কিন্ডারগার্টেন ঘাসফুল শিশু বিদ্যালয় মেখল ইউনিয়নে যোগাযোগের প্রধান সড়ক হল চট্টগ্রাম-রাঙ্গামাটি মহাসড়ক। এছাড়া রয়েছে হাটহাজারী-গড়দুয়ারা সড়ক এবং মাদার্শা-মেখল সড়ক। চাঁদ গাজী সড়ক-এটি নাঙ্গলমোরা ও ছিপাতলী ইউনিয়ন কে চট্টগ্রাম রাঙ্গামাটি মহাসড়কের সাথে সংযুক্ত করে । চট্টগ্রাম-রাঙ্গামাটি মহাসড়কে সব ধরনের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা। মেখল ইউনিয়নে প্রায় ৮০টি মসজিদ ও ১০টি মন্দির রয়েছে। মেখল ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে হাতিয়া খাল, মহেশখালী খাল, চেংখালী খাল, তারাবিল খাল, নাপিতা খাল, মিঠাছড়া, সানখালী, বোয়ালিয়া খাল এবং পরাগল খাল। মেখল ইউনিয়নের প্রধান প্রধান হাট/বাজারগুলো হল ইছাপুর ফয়জিয়া বাজার, কাসিমার বটতল বাজার, ফকির হাট এবং সত্তার হাট। মেখল ইউনিয়নের দর্শনীয় স্থানগুলোর মধ্যে রয়েছে: মেখল পুন্ডরীক ধাম হালদা পানি উন্নয়ন বোর্ড মেখল ইউনিয়নের উল্লেখযোগ্য ব্যক্তিগণের মধ্যে রয়েছেন: আজিজুল হক (শেরে বাংলা) –– সুফি সাধক। আবদুল করিম –– প্রাক্তন মূখ্যসচিব, প্রধানমন্ত্রী কার্যালয়। মুহাম্মদ ইউনুস –– ইসলামি পণ্ডিত। মুহাম্মদ ফয়জুল্লাহ –– ধর্মীয় ব্যক্তিত্ব। বর্তমান চেয়ারম্যান: মোহাম্মদ সালাহউদ্দীন চৌধুরী চেয়ারম্যানগণের তালিকা হাটহাজারী উপজেলা হাটহাজারী মডেল থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৬ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক নজরে মেখল ইউনিয়ন পরিষদ - মেখল ইউনিয়ন - মেখল ইউনিয়ন"। mekhalup.chittagong.gov.bd। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "গ্রাম ভিত্তিক লোকসংখ্যা - মেখল ইউনিয়ন - মেখল ইউনিয়ন"। mekhalup.chittagong.gov.bd। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "ইউনিয়নের ইতিহাস - মেখল ইউনিয়ন - মেখল ইউনিয়ন"। mekhalup.chittagong.gov.bd। ১২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "খাল ও নদী - মেখল ইউনিয়ন - মেখল ইউনিয়ন"। mekhalup.chittagong.gov.bd। ১২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "হাট বাজারের তালিকা - মেখল ইউনিয়ন - মেখল ইউনিয়ন"। mekhalup.chittagong.gov.bd।  "দর্শনীয়স্থান - মেখল ইউনিয়ন - মেখল ইউনিয়ন"। mekhalup.chittagong.gov.bd। ১২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "প্রখ্যাত ব্যক্তিত্ব - মেখল ইউনিয়ন - মেখল ইউনিয়ন"। mekhalup.chittagong.gov.bd। ৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "পূর্বতন চেয়ারম্যানবৃন্দ - মেখল ইউনিয়ন - মেখল ইউনিয়ন"। mekhalup.chittagong.gov.bd। ২৩ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।